
Mundu 
ta sombré 
skeins. 


Partisipashon 
di Parokia di 
La Bírgen di Coromoto 


Djasabra 2 di sèptèmber; Santu Sakri- 
fisio di Misa 18:00 (ingles) i 
19:30 pm (Gruta di Lourdes). 
Djadumingu 3 di sèptèmber; Santu 
Sakrifisio di Misa 07:00 i 10:00 am, 
18:00 pm. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Ayera, djabìernè promé di sèptèmber 2023, ‘bevelvoerder’ Estelin Morillo, a bai ofisialmente ku penshon. Despues di 42 aña den servisio den 
e kuerpo di bombero, a yega e dia pa tuma despedida di Morillo komo bombero. Morillo ta un bombero ehemplar ku a nifiká hopi pa e organ- 
isashon i un bombero ku otro nan sigur por a siña hopi for di dje. Djárason 30 di ougùstùs koleganan di kuerpo di bombero a tuma despedida di 
Morillo na kazèrne na un manera inolvidabel. 


DIA DI PRENSA 


Nos kampion ta bai ku penshon 


Problema di kachó a 
bira mas grandi 

Pronóstiko di 
tempu pa Boneiru 


Djabièrnè 01 te Djasabra 02 Sèptèmber 2023 
Leve te parsialmente nublá i lo keda predomi- 
nantemente seku 


Ta leve te parsialmente nublá i lo keda predomi- 
nantemente seku. E temperatura máksimo lo ta 
aproksimadamente 34°C, e temperatura mínimo 
mas o ménos 28°C. E bientu ost ta predominante- 
mente moderá, aproksimadamente forsa 4. 


Altura di ola: aproksimadamente 1.5 m (4-6 pia). 


* Altura di ola válido pa laman grandi 


K R A L E N D I J K - 
Miéntras ta renobando 
Kaya Korona por nota ku 


Mas trabou riba kaminda 


a basha greis riba kaminda 
na Kaya Isabel. Tambe a 
pasa dos pipa hanchu den e 


roi den Saliña pa evitá ku 
despues di un yobida di 
áwaseru e awa keda para. 


Hopi bes ta pone proposishonnan di presupuesto 
pa `Cyber Security` un banda, i ta duna pref- 
erensia na otro propósitonan manera merkadeo 
i propaganda. Sinembargo pa kon difísil ta pa 
haña presupuesto, si tin un kiebro den bo sig- 
uridat di empresa. E por kosta e empresa muchu 
mas tantu ku si for di un prinsipio a tuma medida 
preventivo. Ta p’esei ta importante pa e protokòl- 
nan di seguridat ta na lugá pa usuario i kliente. 
A yega di sosodé ku organisashonnan mester a 
sera nan porta i kuminsá full di nobo, pa motibu di 
kiebro den siguridat i falta di konfiansa di kliente. 
Tur loke konstruí, por kibra, i no tin niun kompa- 
nia na mundu ku por ofresé 100% garantia. 
Nos tur ta operando den un kampo di bataya si- 
bernétiko grandi, ku ta nifiká ku ta eksistí machi- 
nan ku no ta bai ku vakashon, no ta tuma sos- 
iegu, i no ta drumi. Nan propósito ta; purba ataká. 
P’e motibu aki ta importante pa tur empresario 
tin un plan di akshon kla pa ehekushon. 
Un di e maneranan pa redusí e atakenan di un 
manera eksitoso, ta pa kontinuamente trein per- 
sonal di e empresa pa identifiká menasa riba 
bo ret. Ora ku empleadonan sa kon pa reko- 
nosé i raportá un imeil sospechoso, òf wèpsait 
maligno,outomátikamente por redusí e kantidat 
di atakenan riba bo ret cu 70%. Ta importante pa 
mantené e material ku bo ta ofresé na e personal 
komo training tambe up-to-date. Pa bo atendé 
ku Cyber-Security den henter empresa mesora 
por mustra un trabou grandi ta p’esei mester bai 
paso pa paso. Kuminsá chikitu. Identifiká e áre- 
anan di mas importante ku mester di protekshon. 
Por pensa riba informashon di kliente i almase- 
nahe di data. Ku mas di 70% di atake sibernétiko 
biniendo for di unidatnan mobil, komo hende ta 
hopi vulnerabel. Ta p’esei ta importante pa krea 
un ekosistema na unda siguridat ta na promé 
lugá. Hopi biaha a sosodé ku ta klik un link robes 
i bo ta wòrdu di ‘phish’. Aki ta na unda un ‘mobile 
endpoint security’ ta bira importante. Ora ta bus- 
ka teknologia òf un servisio pa sostené un em- 
presa, buska pa organisashonnan ku por duna 
un ‘real time security operations center (SOC), 
ademas di e teknologia, di manera ku ta sigur di 
kapta tur alerta i menasa mesora den ‘real time’. 
Organisashonnan manera Digicell Business, me- 
diante Digicel Business Protect ta sentronan di 
ekselensia ora ta trata di duna servisio. 
Ekspertonan ku sa kiko nan ta hasi, uzando in- 
teligensia artifisial apropiá pa monitorea i resolvé 
situashonnan ku por presentá. Digicel Business 
Protect ta kontinuamente inovando i ta ofresé un 
portafolio di siguridat kompleto- esaki ta mas ku 
kualke kompetidor. Digicel Business ta ofresé 
solushonnan ‘end-to-end’ manehá kompleta- 
mente riba su ret ekstenso i sólido, rekursonan, 
ekspertisio i teknologia avansá, inkluyendo si- 
guridat sibernétiko pa protehá negoshinan kon- 
tra ‘ransomware’, ‘malware’, ‘phishing’ i mas. Tur 
esaki pa empresanan chikitu i grandi. Ku su op- 
erashonnan rònt Karibe i Sentro Amérika, Digicel 
Business ta kolaborá ku lidernan den industria pa 
entrega e kliente produktonan inovativo, teknolo- 
gia moderno- tur esaki miéntras ta asesorá e kli- 
ente i ta sigurá e miho solushon pa su empresa. 


Dikon `Cyber Security` ta asina 
difísil… òf tòg no? 
KRALENDIJK-- Den 
oranan 
di 
mainta 
riba 
djaweps 31 di ougùstùs, 
Kuerpo Polisial Hulanda 
Karibense (KPCN) a tene 
dos kòntròl di tráfiko dirigí 
riba velosidat di vehíkulo- 
nan. E kòntròlnan di tráfiko 
a tuma lugá riba Bulevar 
Gobernador Nicolaas De- 
brot i riba Bulevar EEG. A 
midi velosidat di vehíkulo- 
nan ku tabata aserkando ku 
un aparato pa midi velosi- 
dat spesial (lasergun). Du- 
rante e kòntròl na Bulevar 


Kòntròl di velosidat 


Gobernador Nicolaas De- 
brot a midi velosidat di un 
total di 40 vehíkulo i a duna 
7 prosèsferbal pa surpasá 
e velosidat máksimo di 40 
km pa ora ku ta permití den 
área urbanisá. E velosidat 
ku a midi tabata entre 50 pa 
65 km pa ora. 
Durante e di dos kòntròl 
riba Bulevar EEG a midi e 
velosidat permití tantu den 
área urbanisá (bebouwde 
kom, 40 km) i pafó di be- 
bouwde kom ku ta 60 km 
pa ora. A midi velosidat di 


un total di 63 vehíkulo i a 
duna 3 prosèsferbal pa sur- 
pasá e velosidat máksimo 
di 40 km pa ora ku ta per- 
mití. E velosidat ku a midi 
tabata entre 57 pa 66 km 
pa ora. Tambe a duna un 
shofùr un prosèsferbal pa 
manehá sin reibeweis i sin 
seguro bálido. 
KPCN lo kontinuá ku e 
tipo di kòntròl dirigí riba 
velosidat aki na diferente 
parti di nos isla i ta atvertí 
tur outomobilista pa paga 
tinu riba nan velosidat. 

DIA DI PRENSA 


KRALENDIJK- “Bo 
mester ta stret den e tra- 
bou di periodismo, i trata 
tur hende igual”, report- 
ero Aymed Ayubi ta sp- 
lika. Ayera, 1 di sèptèmber 
a selebrá dia regional di 
Prensa. A para ketu na e im- 
portansia di prensa pa nos 
komunidat. Mester men- 
shoná ku e dia internasho- 
nal di libertat di prensa ta 
3 di mei. Ayera a selebrá 
e importansia di prensa pa 
nos region. 
Prensa ta un base im- 
portante pa un demokra- 
sia ku ta funshoná bon. Ta 
prensa ta kontrolá poder i 
ta e vigilante di nos estado 
di derecho. P'esei mester 
por operá independiente di 
e podernan aki. Di e forma 
aki, periodistanan por duna 
informashon konfiabel na 
e siudadanonan pa nan por 


tuma desishonnan informá. 
Últimamente por nota 
un desaroyo preokupante 
riba nos isla. Por nominá 
esaki komo ‘mata e mensa- 
hero pa skonde e mensahe.’ 
Na momentu ku un medio 
di komunikashon trese un 
topiko òf situashon den 
publisidat e partido kon- 
serní ta tilda e medio enbes 
di enfoká riba e esensia. 
“No ta tur hende gusta pa 
bo trapa nan pia. Mi tarea ta 
pa trese bèrdat dilanti. Ami 
ta papia e bèrdat huntu ku e 
echo den mi poder”, Ayubi 
ta amplia. 
E ta splika ku spesi- 
almente den e gremio di 
polítika tin e tendensia pa 
deskreditá prensa òf trata 
na influensia esaki. “Nan 
tin na propio agènda i no 
gusta ora bo trese sierto kos 
di nan dilanti.” 


Den práktika por nota 
tambe intentonan pa in- 
timidá i sedusí media. Boi 
Antoin ta amplia riba esaki. 
“Un komersiante a menasá 
di stòp serka nos si nos lo a 
pone un anunsio di un kom- 
petidó den e korant. Mi a 
tuma e desishon: sea bo ta 
ban huntu ku tur òf bo ta 
sali.” 
Den pasado gobièrnu 
tambe ta trata di pone pre- 
shon via e sèn ku ta drenta 
di propaganda, Antoin ta 
mira. “Un dia mi tabatin 
krítika riba gobièrnu lokal 
i nan a stòp di pone anun- 
sio den e korant. Mi ta kon- 
siderá algu asina komo un 
atake riba libertat di pren- 
sa.” 


Komunidat chikí 
Prensa tin un ròl suma- 
mente esensial den un 


kualke komunidat, grandi 
i chikitu. Ròl di prensa ta 
pa tene gobièrnu i otro in- 
stansianan skèrpi dor di ta 
krítiko i pa vigilá tur desis- 
hon tumá pa esakinan ta na 
interes di komunidat. 
Esaki ta pone ku e ròl 
di prensa aki den un ko- 
munidat chikitu ta aun mas 
importante pasobra kada 
desishon, kon chikitu ku e 
porta tin un impakto riba e 
komunidat”, Lucia Beck ta 
bisa. E ta hefe di Departa- 
mento di Komunikashon di 
Rjksdienst Caribisch Ne- 
derland (RCN). Un otro ròl 
importante di prensa den 
komunidat chikitu manera 
Boneiru ta ku nos komu- 
nidat ta kustumbrá di haña 
informashon via medionan 
di 
komunikashon. 
“Por 
lo general nos no ta gusta 
buska informashon, ni no 


gusta lesa. Pa e motibu aki 
ta importante pa prensa ta 
kontinuamente bon informá 
riba tópikonan relevante i 
di interes general pa asina 
na nan turno sigui duna ko- 
munidat e informashon ko- 
rekto i kompleto.” 
Ayubi tambe ta reko- 
nosé esaki. “No ta fásil pa 
ta prensa aki na Boneiru, 
bo tin ku dil i traha den un 
komunidat chikí kaminda 
praktikamente tur hende ta 
famia di otro”, e ta bisa. 
Pa Beck hustamente es- 
aki ta prensa su forsa. “Ka- 
minda liña i strukturanan ku 
den komunidatnan grandi ta 
hopi fásil pa separá kos for 
di e otro, den un komunidat 
chikitu esaki ta muchu mas 
kompliká. Aki prensa tin un 
ròl sumamente esensial”, e 
ta agregá. 


NILO 
Trankilo 


Ami, Nilo Trankilo, 
ta bai konta boso algu 
raro òf straño, òf malu, 
ku a pasa mi un atardi/ 
anochi e siman aki. Por 
ta ku un di boso por tin 
un splikashon??!! 
Anochi 
di 
28 
di 
ougùstùs mi a bai kue 
un glas largu ku mi tin 


Algu raro, straño, malu 
o loke sea 


den kushina pa bebe 
awa, Hasi esaki mi a 
tende klekd i mi a keda 
ku e parti ariba dje glas 
den mi man i e parti 
abou, esta e bòm, a keda 
riba mesa. Mi a manda 
dos palabra grandi i a 
tir’é afó. 
Dia 29 di ougùstùs mi 


ta sali dilanti di kas i mi 
ta hole manera un bes- 
tia morto. Ami ku tin un 
bon nanishi pa hole a 
buska mesora i a mira 
poko muska ta sali for di 
un vas koló oraño tera- 
kota ku mi tin poné riba 
mesa ku poko flor artifi- 
sial aden. Un para di su 
mes no por drenta ei den 
na mi opinion. 
Awèl, bo kier sa ku 
den e vas i bou di e flor 
tabatin un para koló 
pretu morto ku parse un 
galiña, pero por ta un 
otro para tambe. E taba- 
ta morto morto. E tabata 
hole kaba. No tabatin 
mester di yama dòkter di 
bestia pa konstatá mor- 
to. P’esei mi no a bai wak 
bon tampoko ta ki sorto 
di para e ta. 
Mi a manda un par 


di palabra grandi i resa 
‘Nos Tata’ segun mi ta 
‘ruim op’ e asuntu i tuma 
e akshon di bòltu e den 
poko saku pretu i a bai 
tir’é afó. Djei mi a dal 
tur kos un bon labá òf di 
spuit ku awa. 


Kos straño, straño, 
raro òf loke sea? 
Pero ora ku bo ta 
biba ku Señor nos 
Dios, e ta protehá bo 
den tur okashon i nada 
pero nada no por pasa 
bo. Amen. 

+ 
POLÍTIKA 


MPB kibrando barera 


KRALENDIJK- 
Par- 
tido polítiko Movementu di 
Pueblo Boneriano (MPB) 
ta rumbo pa 10 aña di 
eksistensia. Den e kuadro 
aki por nota últimamente 
bastante moveshon. Siman 
pasá e partido a organisá un 
‘Happy Hour’ na e sede na 
Mentor. Aki interesadonan 
i personanan afiliá na e 
parti a bini huntu pa kom- 
bersá i reflekshoná tokante 
e topiko di gobernashon. 
Nos por a komprondé ku 
riba un base regular lo or- 
ganisá enkuentronan simi- 
lar na esun último. Riba 
página di Facebook di e 
partido ta promové e even- 


tonan aki. Miéntras tantu 
a organisá un kaminata sa- 
liendo for di Seru Largu. 
Pronto lo tin un festival di 
sòpi. 
A funda MPB statu- 
tariamente 15 di desèmber 
2013. A skohe pa un struk- 
tura di organisashon sólido, 
ku ta pèrkurá ku esaki ta un 
refleho di komunidat. Du- 
rante e 10 añanan tras di 
lomba por a ripará MPB de- 
dikando hopi atenshon na 
formashon di su hendenan 
pa medio di entrenamentu 
i trayektonan di liderato. 
No tin duda ku MPB for 
di inisio a demonstrá forsa 
i stabilidat. Espesialmente 


e promesa di kambio den 
polítika a krea hopi siguidó. 
Apesar di esaki por konklui 
ku e último elekshon a 
laga un smak marga atras, 
na momentu ku e partido 
a haña 2 asiento, miéntras 
2019 MPB a logra 4 asien- 
to. 
Segun ekspertonan polí- 
tiko esaki tabata debí na 
algun desaroyo den e par- 
tido ku konsekuensianan 
negativo. Entre otro e echo 
ku Nina den Heyer i Daisy 
Coffie a bandoná e partido. 
Tambe un aspekto suma- 
mente importante ta e echo 
ku Ramonsito Booi durante 
e kampaña polítiko prak- 


tikamente a konsentrá pa 
ataká i deskreditá e partido. 
Un gòlpi duru tambe ta- 
bata e imágen ku kontrin- 
kantenan polítiko a krea. 
Na un manera kalkulá a 
krea e impreshon ku MPB 
ta un partido ku ta kuida e 
kapitalista. 
Esaki a krea un distan- 
sia enorme entre e pueblo 
i e partido. Un distansia ku 
Hennyson Thielman komo 
lider di partido ta trata in- 
stantáneamente na eliminá. 
Si wak e afan di MPB 
den e último lunanan pa 
komuniká ku pueblo, nan 


programa di aktividat i nan 
sistema di sigui hiba polí- 
tika por konklui solamente 
un kos, ‘Lesson Learned’! 
Thielman komo diputado i 
lider di e partido ta drenta 
bario i ta bai ‘mesa ku e 
hòmber chikí’. 
Un strategia ku Elvis 
Tjin Asjoe un di e fun- 
dadónan di e partido, for di 
inisio a implementá i a for- 
talesé e partido. 
E potrètnan ta duna un 
impreshon di e ‘Happy 
Hour’ di MPB na sede 
Mentor. 

Partisipashon 
Seramentu di kaya 


Ta sera e siguiente kayanan temporalmente pa 
tráfiko motorisá desde 05 te ku 07 di 
sèptèmber entre 08.00 or di mainta pa 01.00 
or di mardugá, debí na selebrashon di dia di 
Boneiru: 


Lugá di parker BC/ Plaza Reina Wilhelmina: di Kaya 
Jan N.E. (Kachi) Craane te ku Kaya Libertador 
Simon Bolivar. 


Kaya Jan N.E. (Kachi) Craane: di Kaya Bonaire te ku 
lugá di parker BC ta temporalmente será riba 6 di 
sèptèmber entre 08.00 or di mainta pa 01.00 or di 
mardugá. 


E área será ta alkansabel pa hende na pia. Parker bo 
outo pafó di e área será i no dilanti e barikada. Ta usa 


e kamindanan pafó di e área será komo kambio di 


ruta. Ta indiká esaki ku bòrchi di kambio di ruta. 


Diskulpa pa e inkumbiniensia i 
danki pa bo komprenshon. 


Gezaghèber 
interino 
R.A. Oleana 


Sekretari o Insular 
mr. C.J.L. Frans 


KRALENDIJK/PAN- 
AMA – For di algun tempu 
kaba, tin kantidat di barku 
flotando den laman rònt di 
Kanal di Panama sperando 
riba aprobashon pa por kru- 
sa di un banda pa otro. Trá- 
fiko marítimo for di oséano 
pasífiko pa oséano atlántiko 
ta paralisá formalmente. 


Stagnashon grandi na kanal di Panama 


Fuera di esei tin e tráfiko 
marítimo por ehèmpel na 
Merka mes ku ta krusa un 
banda di e pais por ehèm- 
pel for di New York pa San 
Francisco ku karga, tambe 
ta mal pega, loke ta kreando 
un krísis formal pa loke ta 
oumento di preis di karga. 
Tin un kantidat impre- 


shonante di barku di karga 
ku ta pegá, ya ku no por 
drenta e kanal debí na pro- 
blema di nivel di awa i aki 
tin ku mustra ku djaluna úl- 
timo, tabatin un total di 132 
barku ankrá den laman na 
kada banda di kanal mién- 
tras ku bou di sirkunstansi- 
anan normal, esaki lo por ta 


90 bario segun informashon 
di ACP, ku ta `Autoridat 
Del Canal` di Panama. 
Djárason 30 di ougùstùs 
a logra redusí e kantidat di 
barkunan. Ta algu ku por 
bolbe oumentá den e prók- 
simo dianan. E redukshon 
di djárason ta motibu ku en- 
tre otro tin barkunan ku tin 
tres dia sperando nan turno. 
Sinembargo tin komo 15 
barku ku ya tin un siman 
sperando pa haña konfir- 
mashon pa krusa dor di e 
kanal miéntras ku segun 
ofisialnan di ACP, gran 
parti di e barkunan tin un 
averahe di entre 9 pa 11 dia 
sperando pa krusa. 
Kousa prinsipal di e 
stagnashon tin di aber ku 
e sekura fuerte kousá pa e 
fenómeno di El Niño, ku 
ta afektando e nivel di awa 
den e kanal i konsekuen- 
temente ta hasi difísil pa 
kontrolá nivel di awa den 
e kanal. 
E kanal di Panama ta 
dependé grandemente di 
awa dushi ku ta bin for di 
yobida pisá den e region. 
Pero debí na un sekura hopi 
fuerte, ta difísil pa e kanal 
kumpli ku e nivel di awa ku 


ta 200 mion liter pa kada 
kompartimentu pa e barku- 
nan por krusa. 
Henter e desaroyo aki 
sin duda lo bai tin su im- 
pakto ekonómiko kaminda 
un ofisial di ACP a men- 
shoná ku ta antisipá un kai- 
da di alrededor di 200 mion 
dòler debí na e restrikshon- 
nan ku mester a apliká. 
E situashon ta afektá 
e kompanianan doño di 
barku loke a pone e kompa- 
nianan aki kuminsá evaluá 
kosto pa transportá karga 
riba un ruta mas largu ku 
ta pasa rondó di Kaap Den 
Goede Hoop na Sur Afrika. 
Pa haña un di bista di kosto 
di transporte, un barku di 
kònteiner di 15.000 TEUs 
—e medida di kapasidat pa 
kònteinernan ekivalente na 
6.1M – ta paga hür diari- 
amente rònt di US $45.000, 
kual ta nifiká sperando lo 
kosta nan 40% òf 50% mas 
karu di loke lo kosta nan pa 
pasa den e kanal. 
Sin duda ku e situashon 
lo bai pèrkurá pa mas in- 
flashon den lunanan dilanti 
i esaki lo tin su efekto aki 
algun luna ora ku karganan 
ku yega e islanan ABC. 


K R A L E N D I J K / 
LOCH NESS – “Mi a 
bin komprondé ku ta mas 
dushi pa bo ta bebe hopi 
mas wiski, pasobra esei ta 
promové e chèns ku bo ta 
mira e bestia.” Na palabra 
Anne Schulp, paleontólo- 
go di Universiteit Utrecht 
i Naturalis. E tema ta pa di 
tantísimo biá búskeda na 
e mònster di Loch Ness, 
pa kua e wikènt ku a pasa 
mas ku shen boluntario a 
partisipá. 
Armá ku drone, kámara 
infrared i aparatura ku ta 
risibí señalnan akústiko. 
Nan ke prueba ku e mòn- 
ster akí ta eksistí, òf nò. 
Na 17 posishon banda di e 
lago, tin tambe hendenan 
ku ta hasi anotashon sí nan 
mira moveshon straño den 
awa. 


Bestia grandi 
E promé deskripshon 
di un ser straño den e lago 
ta datá for di siglo 12. E 
religioso Walter van Bing- 
ham, ta insistí ku durante 
krusada di e riu di Ness, 
el a mira un bestia grandi. 
Kandela tabata sali for di 
su wowonan. Bingham a 
hasi un pintura di e bestia 
ku ta laga pensa riba un 
ber. 


Duda durante búskeda pa tantísimo biá di mònster 


E mito tokante un mòn- 
ster den e lago a keda 
eksistí. Na 1993 un ver- 
shon nobo a bini dilanti. 
Un korant Eskoses a skirbi 
ku un pareha pa mira un 
mònster momentu ku nan 
tabata kore banda di e lago. 
Esaki a dura mas òf ménos 
un minüt. E bestia ku tabata 
parse un bayena, a orig- 
iná olanan grandi, grandi 
sufisiente pa pasa riba un 
barku. 
Mesora mas hende a 
sali dilanti ku a mira algu 
igualabel. Un aña despues, 
Daily Mail a laga prent un 
foto popular di un bestia 
grandi manera un dino- 
souro ku tabata sali riba 
awa ku su lomba, garganta 
largu i kabes. Mesora taba- 
tin duda. Na 1994 a bira ko- 
nosí ku e mònster akí ta di 
un supmarino di hunga ku 


un garganta i kabes trahá 
di stòpfèrf. 
Paleontólogo 
Schulp 
wikènt ku a pasa den Met 
het Oog op Morgen, a bisa 
ku e bestia riba foto ainda 
ta esun ku mas ta parse un 
‘plesiosaurus’, un reptil di 
laman ku un garganta lar- 
gu for di e tempu di dino- 
souro. E bestianan di la- 
man akí ta biba tambe den 
awa brak na kosta. Te asi- 
na leu ku ta konosí, ya pa 
hopi tempu nan a ekstin- 
guí, na final di e periodo 
di dinosouro. E último 66 
mion aña ningun hende a 
mira nan mas. 
Evidente ta ku por kon- 
ta riba ku nunka mas por 
haña e mònster. Tur hende 
ta papia tokante e mònster 
di Loch Ness, manera ta 
solamente unu tin den e 
lago. 

KEN BO TA DEN KRISTU? 


Skritura: Efesionan 1:3-14 


“Pesei, si un hende ta den Cristo, ta un kriatura nobo e ta; 
e kosnan bieu a pasa kaba; ata, tur kos a bira nobo.” 2 Ko- 
rintionan 5:17(BS) 


Awendia hopi hende ta buska nan identidat riba media so- 
sial. E problema ta ku tur dia identidat riba media sosial ta 
diferente. Esei ta pone ku hende no sa mas ken nan ta, ken 
nan mester sigui òf imitá. Hopi biaha esaki por trese kuné ku 
hende ta kuminsá duda ken nan ta di bèrdat. 
E Palabra di Dios ta meskos ayera, awe i mañan. P’esei ta 
mihó buska bo identidat den djE. E ora ei bo por identifiká bo 
mes ku e siguiente bendishonnan spiritual den Kristu: 
• 
Bo ta bendishoná (3) 
• 
Bo ta skohí, santu i sin kulpa (4) 
• 
Bo ta predestiná pa ta adoptá komo yu pa medio di 
Hesus (5) 
• 
Bo ta kubrí bou di Su grasia (6) 
• 
Bo ta redimí i pordoná (7) 
• 
Bo tin erensia (11) 
• 
Bo ta seyá ku e Spiritu Santu (13) 
• 
Bo tin garantia di salbashon (14) 


Versíkulo 12 ta bisa: “pa nos ku a konfia den Cristo promé 
por ta pa e alabansa di Su gloria.” Esei kemen ku nos mes- 
ter kere i konfia den Kristu promé pa asina nos por disfrutá 
di un identidat nobo den Kristu. 
Kiko bo mester hasi pa konfia den Kristu? Mester rekonosé 
ku bo ta un pekador i no por salba bo mes. Kere ku Hesus 
Su sanger so por kita bo pikánan. Pidi Dios pa pordoná bo 
bo pikánan i aseptá Su salbashon den Kristu. I mesora He- 
sus ta bin biba den bo kurason. Bo tambe a bira un yu di 
Dios den Kristu, bo a haña un identidat nobo. 


Abo sa ken bo ta? 


Gilda Beukenboom-Sintjago 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Programa: 
Apel di Oro Episodio 10 
13.00 Dokumental: 
Herensia Sindikalismo Boneriano, 
Sindikalismo di ayera, awe i mañan. 
14.20 Herensia Korsou: 
Erwin Eustaquio Martis 
15.30 Puerto Latino: 
Luis Zárraga 


16.00 Herensia Aruba: 
Gregory Fritsz Gerald Goedgedrag 
17.20 Aki Boneiru: 
Festival All Together 
18.00 Herensia: 
Simon Anthony 
19.00 BAPA: 
Wilbert Genaro Pourier 


16.00 Herensia: 
Sergio Winklaar 
17.00 Aki Boneiru: 
Sur Stella 
18.00 Herensia Korsou: 
Emiliano Ciriaco Daal 
19.00 BAPA: 
Wendell Heesbeen 

12.00 Herensia Aruba: 
Gregory Fritsz Gerald Goedgedrag 
13.20 Aki Boneiru: 
Festival All Together 
14.00 Herensia: 
Simon Anthony 
15.00 BAPA: 
Wilbert Genaro Pourier 


16.00 Herensia: 
Sergio Winklaar 
17.00 Aki Boneiru: 
Sur Stella 
18.00 Herensia Korsou: 
Emiliano Ciriaco Daal 
19.00 BAPA: 
Wendell Heesbeen 


20.00 Aktualidat: 
Norbert Tadema 
21.00 Aki Boneiru: 
Nurca 'Noebby' Araujo Nuñez 
22.00 Herensia: 
Pancratio Benito Cicilia 
23.00 BAPA: 
Serapio H Pop 2 

KRALENDIJK 
-- 
E 
problema 
di 
kachó, 
molèster di kachó ku ta 
kana lòs, insidente ku mor- 
dementu i similar, ta bi- 
rando kada dia mas grandi, 
awor ku tur lugá di akohida 
ta yen. E proverbio ‘mòp 
ku kranchi habrí’, ta aplika- 
bel akí, e organisashonnan 
ta pasa mòp, pero gobièrnu 
ku tin ku sera e kranchi, ta 
wak den otro direkshon i ta 
laga awa sigui basha. Esaki 
Daisy Coffie di Frakshon 
Coffie den Konseho Insu- 
lar, ta skirbi den un karta pa 
Kolegio Ehekutivo. 


Ta mòp ku kranchi habrí 
Problema di kachó a bira mas grandi 


Hasiendo uso di artíkulo 
45 di reglamentu di òrdu 
di Konseho Insular, frak- 
shon di M21 ta deseá di 
haña kontesta oral di parti 
di Kolegio Ehekutivo riba e 
siguiente preguntanan den 
e siguiente reunion públiko 
di Konseho Insular. 
1. Dikon e investigashon 
di e grupo di trabou di 
kachó no ta públiko. 
2. Konseho Insular por 
haña un kopia di e investi- 
gashon i su resultadonan. 
3. Dikon no ta posibel 
pa tira bista den e investi- 
gashon di e grupo di trabou 


di kachó. 
4. Konseho Insular por 
haña akseso pa tira un bista 
den e investigashon i su re- 
sultadonan. 
5. Dikon na fin di luna 
di mart 2022 no a kuminsá 
mesora ku e kampaña ku a 
primintí relashoná ku tene- 
mentu di kachó riba propio 
tereno. 
6. Dikon durante tur e 
añanan despues di 10-10-10 
no a kuminsá ku adaptashon 
di legislashon relashoná ku 
bienestar di bestia. Hopi 
biá kaba a konfrontá e koa- 
lishon aktual ku esaki, den 


otro koalishonnan tambe. 
7. Dikon no ta instituí un 
asina yamá polis di bestia, 
di manera ku por tuma ak- 
shon inmediatamente. 
8. Dikon Kuerpo Poli- 
sial Karibe Hulandes no tin 
medio pa kapturá kachó i 
dikon nan no ta disponé di 
konosementu adekuá rela- 
shoná ku komportashon di 
bestia. 


9. Dikon Entidat Pú- 
bliko Boneiru no ta sòru pa 
lugá èkstra pa akohida, ku 
lo ta nesesario ora ku ku- 
minsá mantené lei den un 
forma korekto. 
10. Dikon no ta 
investigá eventual insiden- 
tenan di mordementu, pero 
ta sali mesora for di e punto 
di bista ku ta e kachó ta e 
malechor. 


KRALENDIJK--Riba 
djaweps 31 di ougùstùs a 
detené un hòmber di ini- 
sial B.R.B. di 20 aña di 
edat pa manehá bou di in- 
fluensia i pa no duna oido 
na òrdu di polis. A spòt e 
sospechoso na momentu 
ku e tabata kore den direk- 
shon prohibí ku su skuter. 
Polis a dun’é señal pa para 
di kual e no a duna oido 


Detenshon 


na esaki i a sigui kore. 
Despues di a kore su tras 
un ratu, e sospechoso a dal 
den asera i a kai. Despues 
di un kòntròl mas aleu a 
konstatá ku e sospechoso 
tabata bou di influensia 
di alkohòl i a detené. El 
a haña un prosèsferbal pa 
kore den direkshon pro- 
hibí. A hiba e skuter warda 
di polis. 

KRALENDIJK – ‘E 
tabata un proseso difísil’, 
Cactus ta skirbi komo 
un sorto di terminashon 
di e introdukshon riba 


Di un rotònde (IV): Ainda mas pregunta 


Pa: Auke van der Berg 


página 5 di e rapòrt. Un 
konklushon ku no ta kai 
for di shelu asinasina. 
E preguntanan riba 
kontestanan 2 i 3 di e re- 


lato milagroso, ta laga 
mira e sistema di traha di 
esnan enbolbí. E ta tenta- 
bel pa ilustrá esaki a base 
di sitashonnan. 


Algun punto prinsi- 
pal. 
Na kontesta di pre- 
gunta 3, ta bolbe yega na 
e reunionnan di e keho di 
WEB. ‘WEB ta duna di 
konosé ku mester trasladá 
e rotònde debí ku e tras- 
paso di e ret di awa i ka- 
bel di 30kV kabel no ta 
adaptabel’. 
E traslado segun e tim 
di proyekto no ta opshon: 
‘Den kualke situashon un 
kaminda mester pasa riba 
e ret i kabel, sí ta un ka- 
minda òf un rotònde’. 
WEB tin miedu ku 
mester desmantelá un 
gran parti di e rotònde 
momentu ku originá daño 
serio. 


Chèns riba rísiko mini- 
malisá 
Segun e tim di proyek- 
to ‘mester hasi e chèns 
riba e rísiko akí chiki- 
tu dor di minimalisá e 
chèns’. Esun ku ke bini 
ku algu kontra, por hisa 
dede. 
Esaki ta algu slap, mi 
sa, pasobra nan a pensa 
ku por pone un plachi 
riba e kabel i ret di awa ta 
resultá for di e siguiente 
frase. 
Pero e ta keda henter 
un bai bin. WEB tin su 
preokupashon 
tokante 
posibel urgensia di desa- 
ster. Finalmente R&O ta 
duna di konosé ku no por 
solushoná e problema akí 
dentro di e tim di proyek- 
to. ‘Aki mester disidí riba 
nivel di gerente ken ta 
haña preferensia’. 
For di e aneksonan ser- 
ka e kontesta di pregunta 
3, parse ku na e inisio di 
e trabou ainda e diseño 
no tabata kompleto. ‘No 
a tuma e kabelnan i ret- 
nan di awa eksistente i e 
alturanan di tereno kom- 
pleto den e diseño’. 


Eksperensia inkonfiabel 
E problema akí tambe 
ta keda solushoná relati- 
vamente lihé, pero tòg un 
komentario ta sali: ‘Debí 
ku no tabatin komuni- 
kashon durante a fase 
di diseño ta eksperensiá 
esaki na e momentu akí 
komo hopi inkonfiabel. 
Banda di esei, ta duna 
muchu tiki koperashon 
den pensa dirigí riba 
solushon […]’. 
E deskonfiansa ta un 
tema ku ta bini bèk den e 
rapòrt. Un di e konsekue- 
nsianan ta di no a aserká 
e kompanianan di utilidat 
na tempu i mas kosto ta 
bira grandi i mas grandi. 
Tambe algun oferta 
despues di tempu ainda a 
oumentá. ‘Esaki ta enserá 
ofertanan na indikashon 
di deseonan ku a bini 
aserka desde di Entidat 
Públiko Boneiru. Kua de- 
seonan esaki ta enserá, no 
ta kla, pero hopi probabel 
un parti di esaki debí na 
suma di oferta ainda no 
por keda duna den enkar- 
go […]’. 
Asina bo ta skirbi un 
rapòrt tokante e prob- 
lemanan ku a lanta ser- 
ka konstrukshon di e 
rotònde, asina e rapòrt ta 
lanta ainda hopi mas pre- 
gunta. 
Tokante e preguntanan 
akí, pronto nos ta atendé 
nan. Promé ainda algun 
paralèl mester mira lus 
di bida. Manera e parti- 
sipashon akí riba página 
31: ‘Nunka lo paga e tra- 
bou di mas, pasobra niun 
hende dentro di Entidat 
Públiko Boneiru a tuma 
responsabilidat pa esei’. 
Sí kon un rapòrt no ta 
konta nada, pero tambe 
tòg hopi. Mira: https:// 
bonairegov.com/bestuur- 
organisatie/openbare- 
stukken. 


KRALENDIJK 
- 
Pronto ta asina leu ku un 
parti di Kaya Korona, ku 
na e momentunan akí ta 
bou di rekonstrukshon, 
ta kla i lo habri. Diputa- 
do Hennyson Thielman, 
enkargá ku Desaroyo i 
Maneho di espasio i ku 
Tráfiko i Transporte, ta 
satisfecho ku e forma ku 
e trabounan den kuadro 
di ehekushon di e di dos 
fase di e proyekto pa dre- 
cha e kaya prinsipal akí, 
ta kanando. 
E mandatario ta konsi- 
ente ku seramentu tempo- 
ral di e ardu di tráfiko prin- 
sipal akí pa por ehekutá e 
trabounan, ta kousando 
molèster. Kaya Korona ta 
esensial partikularmente 
den oranan di mainta pa 
tráfiko di kas pa trabou i 
pa hiba muchanan skol. 
Na e momentunan akí 
por mira i eksperensiá 
kon tráfiko ta pega i ta 
formando fila na e konek- 
shon di Kaminda Djabou 
i Kaya Amsterdam,for di 


Kaya Korona ta bai habri 
parsialmente 


dia ku skolnan a habri. 
P’esei gobièrnu di Bo- 
neiru ta hasi máksimo es- 
fuerso, huntu ku e kontrati- 


sta, pa e proyekto di Kaya 
Korona finalisá mas rápi- 
do posibel i asina aliviá e 
tráfiko atrobe. 

ARUBA 
NOTA INTERNASHONAL 


Miami-- Tormenta Ida- 
lia ku a ataka e parti ost di 
Merka, a baha den forsa. E 
tormenta tropikal ta laga un 
rasgo di destrukshon. Hopi 
hende a keda sin koriente i 
hopi edifisio a sufri daño. 
Merka mester tene kuenta 
ku áwaseru fuerte i inun- 
dashon. 
Tormenta 
Idalia 
a 
pèrdè forsa i bira un tor- 


El a laga hopi daño atras 
Orkan Idalia ta sigui pèrdè forsa 


menta tropikal ku bientu 
di kasi 100 kilometer pa 
ora. E tormenta a sòru 
pa `blackout`na Florida i 
Georgia, lagando masomé- 
nos 460,000 kas sin kori- 
ente. Entretantu un parti di 
e siudatnan a kuminsá haña 
koriente. 
Míles di edifisio i kas a 
risibí daño debí na Idalia. 
Kayanan ta inundá i trafi- 


kashon ku outo ta prakti- 
kamente imposibel. A sera 
algun skol debí na molèster 
di awa. Meskos tambe 
Tampa airport na Florida 
a sera temporalmente,pero 
a habri bèk. Debí na e tor- 
menta a kanselá mas ku 
mil buelo. E tormenta ta 


moviendo nort di kosta ost 
di Merka. Sentro Nashonal 
di Orkan ta atvertí ku North 
Carolina ainda mester tene 
kuenta ku áwaseru fuerte i 
inundashon. 
Segun gobernador di 
Florida, Ron DeSantis, no 
tabatin víktima resgistra te 


asina leu.Ta investigando 
morto di un persona pa wak 
si por ta relashoná ku e tor- 
menta. Djis promé ku Idalia 
a yega Florida, e tormenta 
tabata un orkan di kategoria 
4. Esaki ta resultá den ve- 
losidat di bientu di mas ku 
200 kilometer pa ora. 


PARIS-- E lei nobo 
di penshon di Fransia ku 
miónes di hende a prote- 
stá kontra dje, a drenta na 
vigor gradualmente for di 
djabièrnè 1 di sèptèmber. 
Fransesnan mester traha 
te 64 aña, dos aña mas ku 
loke nan ta traha te ku re- 
sien. 
Na momentu ku Em- 
manuel Macron a asumí e 
puesto na 2017, el a bisa 
ku e kier a reformá e siste- 
ma di penshun pa motibu 
di e gastunan haltu i e 
merkado laboral pertá. El 
a bolbe ripití esaki ora el a 
keda reeligí na 2022. 
Enkuestanan a mustra 
ku mayoria di e poblashon 
tabata kontra e reforma 
di e sistema di penshun. 


E kontroversial lei di penshon di Fransia a drenta na vigor 
Trabou a kontinuá te na 64 aña 


Apesar di manifestashon- 
nan masivo i welganan 
laboral rònt e pais, Ma- 
cron a logra aprobá e ou- 
mento di edat di retiro. El 
a hasi esaki dor di marginá 
Parlamento na mart ku un 
prosedura konstitushonal 
spesial. Macron a tuma e 
refugio aki pasobra e no 
tabata sigur si Parlamen- 
to lo a aseptá e ahuste di 
penshun. 


64 aña na 2030 
Tur persona ku nase 
riba 1 di sèptèmber 1961, 
awor lo bai ku penshun na 
edat di 62 aña i tres luna. 
Esaki lo oumento gradu- 
almente tur aña te ora e 
edat di retiro ta 64 aña na 
2030. 


Sindikatonan a orga- 
nisá dieskuater dia di pro- 
testa for di yanüari te ku 
zomer. E sindikatonan ta 
oponé ainda na e refor- 
manan di penshun. 
Ta spera ku e lider di 
e sindikato sentral fran- 
ses CGT lo pidi Macron 
djaluna un referendum 
riba penshun. 
Apesar di esaki ta parse 
ku tin entusiasmo pa siu- 
dadanonan sali riba kaya 
pa protestá. Dia 13 di òk- 
tober ta planeá un otro dia 
di protesta nashonal di e 
movementu sindikal. Pero 
e manifestashon no tin e 
sistema di penshun mas 
komo tema, awor ta mani- 
festando pa salario mas 
haltu. 

K R A L E N D I J K — 
Djabièrnè 1 di sèptèmber, 
BONERIANO a haña un 
Ambulift den funshon 


splikashon amplio kon Am- 
bulift ta funshoná. Ta trata 
di un mashin ku ta ofresé 


e fasilidat pa hendenan ku 
tin defisensia físiko, pa por 
subi i baha for di un avion 


grandi. 
Gregorio 
Cheo 
Mat- 
thew, Airport Operations 
Manager i Maarten van de 
Schee, CEO di aeropuerto, 
a duna un splikashon, huntu 
ku 2 personal, ku ta traha 
ku e Ambulift. 
Nan a haña un prepara- 
shon, kon esaki ta funshoná. 
BIA a yega na e inisi- 
ativa pa buska e mashin pa 
duna e servisio na biahero- 
nan ku mester. 
E pasahero no mester 
paga pa hasi uso di e servi- 
sio. Solamente e mester a- 
pliká p’e, momentu e kum- 
pra su pasashi pa e biaha pa 
Boneiru. 


Nan tin un tim amplio 
ta traha ku e mashin. 
Por us’e solamente na 
avion grandi, Wide Body 
Aircraft. 
Pues un avion chikitu, 
manera Divi Divi i EZ Air, 
no por hasi uzo di dje. 


Solamente Delta, Amer- 
ican Airlines, KLM i TUI. 
Hende ku tin problema pa 
kana tambe por hasi uso di 
dje. 
E tin stul i espasio pa 
ròlstul, 6 hende por sinta i 
4 den ròlstul, na mes mo- 
mentu. Un total 15 hende 
por bai den dje, sin ta den 
ròlstul. 
E mashin simplemente 
ta keda na e avion e no ta 
kore bai na e sala di yegada 
i imigrashon. A tuma hopi 
tempu pa traha e aparato, òf 
pa el a yega Boneiru. 
E Ambulift ta indiká ku 
diferente notifikashon, for 
di momentu di start, fun- 
shonamentu di e mashin. E 
parti seguridat ta hopi haltu. 
E ta bai mas o ménos 15 
meter haltu i por soportá 
un preshon di bientu di 40 
nòts, promé ku e kuminsá 
move, momentu e ta den 
laira. Ya a hasi uzo di dje i e 
ta hopi stabil. 

Kriadó di porko ‘selfmade’ 


Trahando 24-7 


Djis un tiki pafó di Barber, tras di e kas kaminda el a lanta, Avienne de Aquino (nasé na aña 1989) tin su finka di porko. Na aña 2007 ta aki e ta 
kuminsá chikí ku mas o ménos 15 porko so. Na e momentu ei, e tabatin 18 aña. Avienne tin diferente djòp ku e ta gana su sèn kuné. E ta traha 
den hóreka, e ta elèktrishèn, anto e ta bombero na refineria. Ma nunka e no ta lubidá loke realmente e ke: su propio finka. Awor 15 aña despues 
M.J. Farm tin lugá pa 400 porko. M.J. Farm ta realmente un negoshi di famia. ‘M’ ku ‘J’ ta e promé lèternan di nòmber di su mes yunan. 


Avienne ta desendiente di un famia di kunukero kurasoleño. Komo mucha e 
tabata kana rònt riba e mésun tereno akí mei mei di e kabritu ku karnénan di su 
mayornan. Su wela i tawela tabatin galiña ku porko. Famia De Aquino ta pasa 
tur konosementu i eksperiensia di generashon pa generashon. Esei ta forma 
e base. No ta posibel pa studia agrikultura na Kòrsou. Pues Avienne ta buska 
informashon riba internet, den buki i e ta tuma kontakto ku kunukero i produktor 
di alimento den eksterior. Asina e ta siña. Ta di e manera ei gradualmente M.J. 
Farm ta haña su forma. 
Kriamentu di porko ta e promé paso. Avienne ta trahando pa bin ku un negoshi 
biológiko miksto. Un finka, o manera e mes ta bisa un farm, kaminda e tin krio di 
bestia manera porko, galiña (pa nan karni) i karné. Un finka kaminda ta produsí 
e kuminda pa e bestianan, kaminda ta re-usá shushi mas tantu ku ta posibel, 
anto kaminda e bestianan tin sufisiente espasio. M.J. Farm ta para pa karni 
fresku di alta kalidat. 


‘Esaki ta mi bida’ 


“Promé kos ku mi ta hasi mainta ta kontrolá ku e bestianan i tur kos den kurá ta 
bon. Kaba mi ta limpia tur chiké i kouchi. Importante ta pa tur kos ta bon será i ku 
e bestianan ta seif. E bestianan ta haña kuminda, anto si tin algu ku ta kibrá, nos 
ta sòru pa drech’é. Tambe nos ta sòru p’e bèrduranan ku tin plantá na e tereno. 
Entre 12 or di mèrdia i 4 or di atardi mi ta tuma un pousa. Kaba mi ta sigui ku e 
rutina: limpia chiké, drecha kuminda i partié rònt, mantenshon, kuida e matanan. 
Anochi di 8 pa 10 mi ta bolbe sosegá, pa kaba pasa bai Bándariba pa tuma so- 
brá di kuminda na e hotel- i restorantnan. Meianochi mi ta kore bai Barber bèk. 
Korekto, asina kos ta bai tur dia, anto hinter siman.” 
Esei ta e dianan ‘trankil’. Pasó sinku dia pa siman Avienne tin warda entre 7'or 
di mainta pa 3'or di atardi, di 3 pa 11'or di anochi òf di 11 pa 7'or di mainta komo 
bombero na refineria. E ta sòru pa e buska e sobránan di kuminda promé òf 
despues ku su warda. 
“Kon mi por? Ami ta un perseveradó! Esei a trese mi kaminda mi ta awendia. 
Semper mi tabata ke tin mi mes farm ku bestia. No ta dura masha tempu mas 
pa mi por stòp ku mi trabou na refineria. Aki na farm lo bin un restorant, anto lo 
bende nos produktonan. Nos ta organisá evento tambe. Tur eseinan huntu lo 
trese sufisiente entrada.” 


“Kriadó di porko. Esei ta mi bida. Mi ta hasié ku hopi amor. Ora mi yega mi 
farm mainta tempran, mi no ke bai mas. Mi stima e ambiente. Mi ta felis aki 
ku mi porkonan. Ora mi porkonan ta saludabel, ami ta kontentu. Semper mi 
ta purba hasi algu èkstra pa nan, pa nan por ta mas kómodo ku ta posibel. 
Bo no mester hasi esaki pa sèn so, pasó e ora ei bo no ta sobrebibí. Ta un 
responsabilidat grandi. Konstantemente bo mester ta alerta pa tene tur kos 
bou’i kontròl.” 
“Mi tin mas ku binti aña ta traha ku bestia. Loke otro hende bisa mi i mi lesa 
den buki òf internèt ta importante, pero alfinal ta mi mes tin ku hasié. Ami a 
hinka mi farm na mí manera den otro. Bo tin mester di un bon espasio, anto 
esaki mester ta seif. A yega di sosodé ku un porko a haña un atak’i kurason. 
Den solo kayente bestia por deshidratá lihé. Awor mi ta sòru pa sufisiente 
sombra i un dushi temperatura.” 
M.J. Farm na 2023 
250 porko 
60 porko hembra 
9 porko machu 
Tres rasa: Duroc, Yorkshire, Landvarken hulandes 
Kuater rei di chiké parsialmente habrí 


Djasabra 2 Sèptèmber 2023 
11 


Duradero i sin shushi 


Dòkter Avienne 


M.J. Farm su filosofia ta pa produsí ménos shushi i usa mas tantu produkto lokal 
ku ta posibel. Nan ta usa e mèst ku ta saka di e chikénan, mesklá ku awa i nu- 
triente èkstra, pa e tera den e finka. Blachi i taki di e palunan di papaya i bakoba 
ta wòrdu usá den kuminda di e bestianan. 
Avienne ta skohe pa kultivo lokal ku tin sufisiente proteina i mineral manera 
maishi, soya i maishi chikí. Ku esakinan e ta drecha un kuminda pa porko suma- 
mente nutritivo i riku na fibra. Riba e tereno tin dos mashin ku ta kòrta e kultivo 
seku na pida pida. E ta laga e sas para fermentá un tempu. Di e manera ei nan 
tin mas suku. 
Spesial pa e finka di porko tin diferente hotel i restorant ta kolektá e sobránan 
di kuminda den barí. Den su pikòp Avienne ta transportá e karga balioso akí di 
Bándariba pa Bándabou. Na su finka e ta saka tur loke no ta komibel afó. Loke 
sobra e ta meskla den un mikser den e kuminda nutritivo ku el a prepará promé. 
E bestianan ta kome masha dushi mes! 
Pa kuminsá un porko ta kome tur kos i e no ta vegetariano. Tur sobrá di karni 
ku Avienne ta haña serka e restorant- i supermerkadonan, ta haña un trato spe- 
cial. Promé e ta kushi nan pa kuater ora largu, den un wea grandi ku e mes a 
traha. Di e manera ei e ta mata kualke bakteria ku por ta presente. Ora e karni ta 
kushí e ta laga e karni stoba hinter dia na temperatura haltu. E ta terminá e sòpi 
poniendo yerba fresku manera oregano i lamungras aden. ‘Haute cuisine’ mes 
mes e dama- i kabayeronan akí ta haña 


Un porko grandi ta kome 5 kilo di kuminda òf mas.”En realidat un yu di porko ta 
méskos ku un bebi”, Avienne ta bisa. “Kada dos pa tres siman, bo ta duna nan 
mas di bebe i kome. Mi tin un tabèl ta usa i mi ta wak kua bestia tin mester di 
mas òf kua ta haña muchu tiki.” 
Avienne ta usa tur su konosementu di kuminda i kuido di porko. Pero e ta adaptá 
loke e sa na e sirkunstanshanan di Kòrsou. E ta deskubrí mata i yerba ku e por 
usa komo remedi natural. Por pensa akí riba noni, sentebibu i konofló. 
Despues di tantu aña e ta parsialmente e dòkter di su bestianan tambe. Avienne 
sa ki ora nan tin mester di kua remedi. E por i ta pasa su bestianan angua i 
sterelisá e hembranan. Tres dia despues ku nan a nanse e ta duna e yunan di 
porko nan promé bakuna ku heru i vitamina. Konstantemente e ta kontrolá salú 
di e porkonan. Servisio Veterinario ta kontrolá e pupu di e porkonan pa wak si 
nan tin parásito òf bichi. Anto si ta nesesario e bestia ta haña antibiótiko, pero 
ora por preferiblemente un remedi natural. 


12 
Djasabra 2 Sèptèmber 2023 


KRALENDIJK 
-- 
Ayera, djabìernè promé di 
sèptèmber 2023, ‘bevel-vo- 
erder’ Estelin Morillo, a bai 
ofisialmente ku penshon. 
Despues di 42 aña den ser- 
visio di e kuerpo di bom- 
bero, a yega e dia pa tuma 
despedida di Morillo komo 
bombero. 
Morillo ta un bombero 
ehemplar ku a nifiká hopi 
pa e organisashon i un 


Estelin Morillo a aportá 
grandemente na Brantwer 


bombero ku otro nan sigur 
por a siña hopi for di dje. 
Djárason 30 di ougùstùs 
koleganan di kuerpo di 
bombero a tuma despedida 
di Morillo na kazèrne na un 
manera inolvidabel. 
Deseo di su koleganan: 
“Morillo, gosa di bo pen- 
shon, bon meresí. Unabes 
un bombero, pa semper un 
bombero!” 


KRALENDIJK – Daisy 
Coffie di Frakshon Coffie 
den Konseho Insular, den 
un karta dirigí na Kolegio 
Ehekutivo, pa loke ta trata 
e problemátiko di kachó, ta 
indiká na aña 2016 tabatin 
vários reunion ku Entidat 
Públiko Boneiru pa motibu 
ku diferente organisashon 
di bestia a tende ku tabata 
pone kachó drumi, sin ku e 
doñonan tabata na altura di 
esaki. Sinembargo despues 
di un aña i mei a saka stèker 
for di e konsultanan akí. 
E gezaghebber di e tem- 
pu ei, a laga parse ku e or- 
ganisashonnan di bestia no 
por a traha huntu i ku pa e 
motibu akí no tabatin senti- 
do pa sigui. E bèrdat tabata 
ku Entidat Públiko Boneiru 


Despues di vários reunion ku Entidat Públiko Boneiru 
A saka stèker for konsulta ku organisashonnan di bestia 


no por a hasi loke e tabata 
ke, esta di saka un komuni- 
kado di prensa tokante tur 
loke a logra, segun Coffie. 
Coffie ta sigui, sinem- 
bargo no a logra nada. Kada 
biá Entidat Públiko Bonei- 
ru tabata kambia di opinion 
i nan no tabata kumpli ku 
nan promesanan tampo- 
ko. Te ku e dia djawe e or- 
ganisashonnan di bestia ta 
traha korektamente huntu. 
Pa motibu ku durante e úl- 
timo añanan kada biá tabata 
drenta mas keho, na fin di 
luna di mart 2022 Entidat 
Públiko Boneiru a lanta un 
asina yamá Grupo di trabou 
di kachó. E grupo di tra- 
bou akí lo a duna konseho 
tokante kon mester a solu- 
shoná e problemanan ku 


molèster. Te na e momentu 
akí, un aña i mei despues 
di a lanta e grupo di trabou 
akí, te ainda no a hasi nèt 
nada. 
Segun e grupo di tra- 
bou, a hasi investigashon 
profundo relashoná ku kon 
e problemanan ta surgi i a 
konstatá ku e problema ta- 
bata kompleho. Remarka- 
bel ta ku despues di un sú- 
plika pa haña e notulonan 
òf pa mira e rapòrt tokante 
e konklushonnan, e grupo 
di trabou no por a mustra 
nada, Coffie ta skirbi. 
Pa Coffie, esaki mester ta 
bon kla, sí un aña i mei pasá 
a kuminsá ku un kampaña 
kla via medionan sosial, ra- 
dio, televishon, foyeto pa 
parti kas pa kas, etc., e ora 


ei lo tabatin visibelmente 
ménos problema. Probable- 
mente e grupo di trabou akí 
ta konsiderá e problema 
komo kompleho, pa mo- 


tibu ku tin ku mantené e lei, 
pero ku e instansianan kon- 
serní no por tuma desishon 
tokante ken tin ku bai hasi 
esaki. 


KRALENDIJK—Pas- 
tor Marc di parokia di 
La Birgen di Coromoto 
ke kòrda tur parokiano 
i pueblo di Boneiru ku 
trabounan di renobashon 
ta den área di misa di An- 
triol. Esaki ta nifiká ku pa 
yega misa mester hasi uzo 
di ruta alternativo. “Santu 
Sakrifisio di misa ta sigui 
normal, pues no tin eskusa 
pa no bishitá misa. Djis 
mester sali kas un tiki mas 
trempan pa por yega,” pas- 


Aksesibilidat Misa di Coromoto 


tor a bisa. 


Triduo 
Relashona ku prepara- 
shon pa fiesta patronal, ta 
bai kuminsá ku Triduo. 
Den e kuadro aki riba 
djaweps, djabièrnè i djasa- 
bra lo kuminsá ku orashon 
na honor di La Birgen Ma- 
ria di Coromoto i tambe 
resa rosario. Despues ta 
kontinuá ku selebrashon 
Eukarístiko. 
Ta kuminsá 19:00 pm. 

E AVENTURA DI 
SÜRNAM (3) 


Den e promé dekada di siglo 20 un grupo grandi di trahadó di Boneiru a bai traha na 
Sürnam den konstrukshon di un ferokaril di trein. Tambe a bai trahadonan di Aruba 
i Kòrsou. Nan mester a traha bou di sirkunstansianan difísil. Hopi tabata bira malu 
tambe. Den un seri di kuater artíkulo aki atenshon pa e aventura aki, pasobra ta real- 
mente ta den un aventura nan a pasa. 


Mas malu 
E situashon di trabou 
i bida na Sürnam tabata 
bira kada bes mas malu, 
segun e trabounan taba- 
ta avansá mas profundo 
den e selvanan di e pais. 
E klima húmedo di Sür- 
nam tabata eksigí su vík- 
timanan. 
Tur e trahadónan di 
Kòrsou a haña malaria, 
poniendo ku nan a re- 
gresá promé ku tempu. 
Kuater di nan a muri na 
Sürnam: Antonie Canies, 
Leopold 
Martis, 
Victor 
Mamber i Anton Marie. 
No opstante e proble- 
manan aki, por nota ku e 
trahadónan a logra spar 
algu di plaka. E lista di 
pertinensianan di Leopold 
Martis, kende a fayesé na 
Sürnam, tabata konsistí 
di un maleta konteniendo 
entre otro un hamaka, 2 
karson blanku, 2 kamisa, 
2 bachi blanku, 1 karson, 
2 bachi blou, un karson 
blou, un karsonsio, 2 paña 
di kabes, 1 par di yunta 
(manchet), 1 kuchu, un 
par di mea, sombré, etc. 
Balor total ta di fl.3,20. 


Enfermedat 
E trahadónan di Aruba i 
Boneiru tambe ta regresá 
promé ku tempu, debí na 
enfermedat. Ora ku nan a 
yega Kòrsou, dòkter Fer- 
guson a kontrolá nan. El 
a bin konstatá ku nan tur 
tabata kontagiá pa ma- 
laria i nan mester a keda 
Kòrsou pa tratamentu. 
A pone e promé grupo 
di trahadó den e hotel di 
sr. De Castro. E koman- 
dante di Marechaussee 
J. Appel a pone basta 
preshon riba De Castro 
pa tuma e trahadónan aki 
den su hotèl, komo ku na 
promé instante e no taba- 
ta ke aseptá nan. 
Despues di hopi insis- 
tensia i asta preshon De 


Castro a aseptá e hen- 
denan aki den su hotèl 
pa e preis di fl.1,50 pa 
persona pa dia. Gobièrnu 
a haña ku e preis aki ta- 
bata muchu haltu i p'esei 
a duna òrdu na Appel pa 
trata na logra baha e pre- 
is di hospedahe di e tra- 
hadónan aki. 
Despues di hopi nego- 
siashon e preis di De Cas- 
tro a baha te na fl.1,25, 
pero Appel insistí ku e no 
ta paga mas ku fl.1,00. 
Indigná De Castro a dis- 
idí di saka e trahadonan 
enfermo for di su hotèl, 
na momentu ku el a tende 
esaki di Appel, pone riba 
kaya. Esaki a pone ku Ap- 
pel mester a sukumbí i 
finalmente bai di akuerdo 
ku e preis ku De Castro 
tabata pidi. 
A laga gobièrnu di 
Sürnam paga e gastu- 
nan di e trahadónan ku a 
yega enfermo for di Sür- 
nam. Tabata trata aki di 
fl.835,60 pa e boneriano i 
rubianonan i fl.378,60 pa 
esnan di Kòrsou, inkluy- 
endo e gastunan di en- 
tiero di A. Tromp, ku a 
muri na Kòrsou. 


Hopi keho 
Unabes 
ku 
e 
tra- 
hadónan a regresá taba- 
tin hopi keho riba plaka ku 
a retené riba nan salario 
na Sürnam, pero ku no a 
manda pa nan famianan. 
Na total 38 trahadó ku a 
bai Sürnam a entregá un 
keho tokante esaki. Pero 
tabatin un atministrashon 
ekstenso, di manera ku 
por a proba ku tur keho 
tabata infundá. 
Interesante ta ku a bin 
konstatá ku tin trahadó ku 
asta a haña mas plaka di 
loke nan mester a haña. 
Nan por a keda ku esaki 
numa. 
E kompania D.C. van 
Romondt & Co. na luna 


di òktober 1906 a logra 
manda e último 20 tra- 
hadó pa bai traha na Sür- 
nam. A usa e 'railway' na 
Sürnam te na aña 1920, 
pero despues a deskuid'é, 
komo ku no tabata haña 
hopi oro mas den e region 
ei. 
Den añanan sesenta 
mayoria di e trayekto aki a 
disparsé bou di awa debi 
na konstrukshon di e dam 
Afobaka. Asina trayekto 
aki a bin disparse poko- 
poko. 


Otro grupo 
Na 1906 tambe tin un 
grupo hopi mas grandi 
ku a bai Sürnam pa traha 
riba e trayekto di trein. E 
grupo aki a sali ku e barku 
Prins Maurits di Koninkli- 
jke Westindische Mail dia 
18 di febrüari 1906. Na 
tur tabata trata e bia aki 
di no menos ku 149 tra- 
hadó boneriano ku a sali 
pa Sürnam. 
Riba e lista di e traha- 
donan ku a bai Sürnam 
na 1906 tabatin e siguien- 
te nòmbernan: Gerardus 
Maduro, John Britt, Ernst 
de Palm, Anton Thielman, 
Martins Molina, Alexan- 
der 
Jacobino, 
Enrique 
Reina, 
Ernst 
Mercera, 
Nicolaas Mercera, Victor 
Sintiago, Pedro Lamber- 
to Piar, Basilio Mercera, 
Ramon 
Vriend, 
Martis 
Molina, Casimilio Cesilia, 
Marcelino Albertus, Her- 
man Cicilia, Jose Cicilia, 
Martinus Pourier, Marti- 
nus Wout, Johannes Ber- 
nabela, Frans Anthony, 
Felipi Inias, Thomas Ber- 
nabela, Maximi Makaai, 
Genaro 
Wout, 
Alberto 
Beaumont, Edmond Jan- 
ga, Anton Emers, Calister 
Martijn, Jan Bernabela, 
Bernard Clarinda, Reinir 
de Palm, Bernard Reina, 
Jan Hendrik Emers, Ber- 
nard Christiaan, Leander 
Hart, Martinus Keller, Jo- 
hannes Wanga, Willem 
Carolina, Felipi Cicilia, Ig- 
nacio Silvester, Johannes 
Silvester, 
Jan 
Hendrik 
Braafhart, 
Johannes 


Braafhart, 
Abraham 
Moreno, Bernard Evertsz, 
Arnold Dortalina, Leon- 
ardo Coffie, Cris Martis, 
Victor 
Arends, 
Pedrito 
Janga, Victor Arends, Pe- 
drito Janga, Victor Dor- 
talina, Pieter Pelegrim, 
Johannes 
Kralenkrijt, 
Bernard Marianna, Ber- 
nard 
Cicilia, 
Panchito 
Hart, Rudolf Wanga, Ig- 
nacio Wanga, Johannes 
Josefa, 
Louis 
Goeloe, 
Lindor 
Bernabela, 
Jo- 
hannes 
Cesilia, 
Louis 
Bomba, Alfonso Ignacio, 
Willem Koffie, Koenraad 
Margarita, Izaak Angela, 
Juansito Thode, Pedrito 
Mauris, Louis Theodora, 
Henri Martis, Fransisco 
Isebia, 
Theofil 
Manu- 
ela, Juan Anthonio, Wil- 
lem Manuela, Johannes 
Laker, Geouje Engelhart, 
Frederik Tuomas, Her- 
man Walle, Martinus Val- 
entijn, Felipi Statie, Pieri 
Manuela, Joost Evertsz, 
Johannes 
Abrahams, 
Abelardo 
Merenciana, 
Johannes Statie, Carlos 
Angela, Maxemie Mar- 
tijn, Leander Winklaar, 
Theodoor Cicilia, Lucas 
Balentien, Jacob Wink- 
laar, Lambertus Sintiago, 
Jacobs Paula, Maxemie 
Janga, Frederik Coffie, 
Juan Martinus, Roberto 
Mercera, Frederico Ci- 
cilia, Juan Louis Janga, 
Pedrito Winklaar, Simon 
Jacobino, Willem Janga, 
Bernardo Cicilia, Calister 
Bernabela, 
Johannes 
Molina, Martinus Ogenio, 
Frits Bernabela, Premi- 
cio Bernabela, Johannes 
Bernabela, Martinus Ber- 
nabela, Cornelis Cicilia, 
Martinus Senchi, Pedro 
Winklaar, Felipi Pourier, 
Constantien 
Albertus, 
Jozef Trinidad, Juan Arne- 
man, Bernardo Weijman, 
Anton Cicilia, Johannes 
Pourier, Juansito Jansen, 
Michiel Bernabela, Ed- 
mond Cicilia, Johannes 
Goedgedrag, 
Fransisco 
Cicilia, Felipi Frans, Wil- 
lem 
Sintiago, 
Stevans 
Antonio, Frits Frans, Leon 


Antonio. Sobrá di wagon- 
nan di trein ku a kore úl- 
timo riba e ferokaril. 


Análisis 
E listanan ak i ta inte- 
resante, 
konsiderando 
ku si analisá nòmber di e 
hendenan aki, por yega 
na algun resultado intere- 
sante. Por ehèmpel Ge- 
rardus Maduro. E perso- 
na aki tabata hopi konosí 
den komunidat boneria- 
no. Entre otro e tabata 
forlestu na Misa San Ber- 
nardo. Na dos okashon 
Gerardus a bai Sürnam, 
konsiderando ku su nòm- 
ber ta aparesé riba tantu 
e lista di 1905 komo esun 
di 1906. 
Tin 
mas 
persona 
ku a bai na mas ku un 
okashon. Dos persona ku 
ta hala atenshon tambe 
riba e promé lista Frits i 
Jan Gerarda. Nan dos ta- 
bata ruman i tabata biba 
den e área di Den Stashi. 
Un otro punto ku ta 
hala atenshon ta ku taba- 
tin dos persona ku fam de 
Jongh riba e listanan. E ta 
un tiki straño si konsiderá 
ku famia De Jongh tabata 
un dje famianan di mas 
rekurso finansiero na Bo- 
neiru i lo bo no ferwagt fá- 
sil ku nan lo a bai Sürnam 
asina pa e tipo di trabou 
aki. 
Un otro persona inte- 
resante riba e lista aki ta 
Felipi Inias. E persona 
aki, huntu ku su ruman 
Martha Inias, a muri den 
e tragedia ku a tuma lugá 
den e anochi di dia 12 pa 
13 di yüni 1910 den un 
biahe di Boneiru pa Kòr- 
sou ku e barku di paket 
Gouverneur van Heerdt. 
Gezaghebber Arend van 
den Brandhof, tambe a 
pèrdè su bida den e aksi- 
dente aki. 
FIN 


(Fuente: Verhalen uit 
het verleden - Els Lan- 
genfeld - Investigashon 
B. Antoin i J. Schermer) 

Mi kiersá huntu ku `Mister 
Boris` tin hopi hende mas 
`kleurenblind` 


Awèl si, nan di luna lo ta blou 
djárason ku a pasa, segun mi ta 
meskos el a keda. Nada blou 


Añanan turbulento den parokia (3) 


Pa: Bòi Antoin 


No tin duda ku parokia di Rincon ta e parokia di mas difísil di tur e tres paroki- 
anan katóliko na Boneiru. Ta hopi kos a pasa den e 165 aña di eksistensia di 
e parokia aki. Pastornan di e parokia aki, yamá Sint Martinus (San Martin) di 
1858 pa 1908 i desde 1908 Sint Ludovicus (San Ludovico òf San Luis Bertran), 
a duna su pastornan hopi doló di kabes. I tin pastor tambe ku a duna e paroki- 
anonan doló di kabes. 


Reunion ku geza- 
ghebber 
Komo konsekuensia di 
e lantamentu di paroki- 
anonan di Rincon, Pas- 
tor de Barbanson, huntu 
ku Pastor Schipper di 
Playa, a pidi un reunion 
ku Gezaghebber Herman 
Schotborgh 
na 
Playa. 
Pasobra na Playa tambe 
parokianonan a kuminsá 
murmurá tokante e are- 
glo di ‘yabi di santana’, 
pero den e parokia ei e 
hendenan a disidí di tuma 
un posishon di espera, pa 
wak kiko lo bai ta e desa- 
royonan na Rincon. E dos 
pastornan a tuma tur tem- 
pu pa splika Gezaghebber 
Schotborgh kon e asuntu 
di ‘yabi di santana’ tabata 
hinká den otro. 
Echo ta ku obispu ke 
sigui mantené e preis di 
fl.5,— i fl.2,50 pa res- 
pektivamente un graf di 
hende grandi i graf di 
mucha. 
Pero e personanan – i 


esaki tabata e kaso desde 
ku a oumentá e tarifanan 
– ku no por paga e preis- 
nan aki, por haña un graf 
na preis redusí òf asta 
pòrnada. 
Pero di otro banda e 
personanan ku ta miem- 
bro di sosiedat (San Anto- 
nio de Padua na Rincon, 
La Reforma i San Bernar- 
do na Playa), na momen- 
tu ku nan muri, nan fami- 
anan ta haña sumanan di 
fl.150,— i fl.175,—. 
E pastornan konsekue- 
ntemente no por a kom- 
prondé dikon nan no ta 
den posishon pa paga sol- 
amente 5 florin pa un graf 
den santana. 
Dado kaso a gasta e 
plaka aki debí na enfer- 
medat i otro gastunan, e 
pastornan asta ta inkliná 
pa duna e hendenan aki 
un graf pòrnada den san- 
tana, basta ku nan por 
presentá ku e pruebanan 
korespondiente. 


Pago pa yabi di san- 
tana 
E pastornan a keda 
para riba nan punto di 
bista ku e personanan ku 
por paga, mester paga 
tambe pa haña ‘yabi di 
santana’. Si nan nenga di 
paga, pastor tambe lo ne- 
nga di duna nan un graf. 
E mensahe aki Geza- 
ghebber Schotborgh a 
hiba Rincon tambe dia 
promé di òktober 1931 
den un enkuentro ku e 
parokianonan 
malkon- 
tentu. Despues di esaki e 
parokianonan di Rincon 
a bolbe forma un komi- 
shon pa bai serka pastor 
pa eksigí pa baha e preis 
di graf na fl.1,—. Nan 
a papia ekstensamente, 
sin sinembargo logra ku 
pastor ta kumpli ku nan 
eksigensia. Nan a keda pa 
pone nan deseonan riba 
papel i pasa esaki atrobe 
pa Prefekto Apostóliko 
(komparabel ku obispu). 
Si esaki no yuda, nan mes 


lo bai mira kon nan lo por 
yega na nan propio san- 
tana. E echo ku esaki ta 
impliká ku nan lo no haña 
tera bendishoná, respòns i 
klòk, no ta di importansia 
pa nan. 


Mazon den Rincon 
Remarkabel Pastor de 
Barbanson ta haña, loke 
el a skirbi tambe den e 
krónika, ta ku mayoria 
di e personanan ku a bini 
serka pa dje pa eksigí pa 
baha preis pa yabi di san- 
tana tabata miembronan 
di Sociedad San Antonio 
de Padua, miéntras ku 
hustamente pa nan, mi- 
rando e suma ku nan ta 
haña ora ku morto kai, ta 
fásil pa paga un graf di 5 
florin. 
“Kasi ta innesesario 
pa menshoná ku e motor 
grandi tras di e rebeldia 
aki ta un mazòn, por lo 
ménos un aspirante, den 
persona di Alexander Sint 
Jago. 
Huntu kuné tin algun 
katóliko ku tin aña-nan 
sin kumpli ku nan de- 
bernan katóliko, manera 
Ramon Goeloe i Laurens 
Frans. 
E úniko kos lamen- 
tabel ta ku tin hopi bon 
hende ku ta asina bobo 
pa kana tras di i sostené e 
gritadónan.” 
Dia 9 di òktober 1931 
Pastor de Barbanson a 


risibí un karta di Pater 
Provicaris Martinus van 
Elzen, den kua, sin masha 
komentario, e ta bai di 
akuerdo ku eksigensia di 
e parokianonan. 
Pero pastor no tabata 
di akuerdo ku e desishon 
aki i dos dia despues, 11 
di òktober, e ta biaha pa 
Kòrsou pa bai regla e 
asuntu aki mas aleu. 
Resultado di esaki ta- 
bata ku Prefekto Apostó- 
liko a manda un karta pa e 
parokianonan di Rincon, 
den kua e ta mustra nan 
riba nan obligashon pa 
mantené santana. 
Den e karta e ta in- 
formá nan ku ta baha e 
tarifa pa yabi di santana 
na fl.1,— pa adulto i un 
yotin pa mucha. 
Pero alabes e ta sti- 
pulá ku pastor di parokia 
por oumentá e tarifa aki 
te na fl.5,— i fl.2,50 res- 
pektivamente pa adulto i 
mucha for di fondonan di 
Sociedad San Ludovico. 
Pues e sosiedat ta paga 
e diferensia: pa adulto ta 
saka 4 florin i pa mucha 
2 florin for di fondo di e 
sosiedat. 
E mesun medida aki ta 
konta tambe pa parokia 
San Bernardo di Playa 
(Coromoto 
no 
tabata 
eksistí ainda). Sociedad 
San Ludovico tabata di 
parokia mes. 

SLIEDRECHT – Webu 
di galiña di hòbi for di e 
besindario di Sliedrecht i 
tambe restu di Alblasser- 
waard, tin biá ta kontené 
konsentrashon 
haltu 
di 
PFAS ku no ta seif pa kome 
nan. Esaki a sali na kla for 


Webu di galiña seriamente kontaminá 


di investigashon di e labo- 
ratorio di VU Amsterdam, 
riba enkargo di NCR. 
PFAS, e nòmber kole- 
ktivo pa kímikonan ku no 
ta kibra fásil, ta prosedente 
di e fábrika di teflon Che- 
mours na Dordrecht. 


E fábrika pa hopi aña 
largu a basha kantidat gran- 
di di PFAS den awa. Ta pidi 
pa no kome webu di galiña 
di den besindario mas. 
E korant a laga hasi in- 
vestigashon na e webunan 
di nuebe partikular, kunu- 


kunan di mucha i kunuke- 
ronan den besindario di e 
fábrika. A tèst e webunan 
den un laboratorio di VU. 
Ta di promé biá ku na Hu- 
landa a hasi investigashon 
na kontaminashon di PFAS 
di webu serka un fábrika. 
For 
di 
investigashon 
a sali na kla ku kome unu 
òf dos webu pa siman na 
Sliedrecht, ya por ta dañi- 
no pa salú. Riba sinku di e 
nuebe lokalidatnan, tin mu- 
chu hopi PFAS den e webu- 
nan. Na tres lokalidat por 
konektá e webunan kla na e 
emishon históriko di PFA di 
Chemours. 
Na 
un 
lokalidat 
na 
Sliedrecht tin te asta asina 
tantu PFAS den e webunan 
ku ya dor di kome mitar 
webu pa siman, un hòmber 
adulto ta haña ya hopi PFSA 
den su kurpa ku segun e li- 
ñanan dirigí Europeo ta 
salú. Un mucha di kuater 


aña komiendo un webu ya 
ta haña 20 mas tantu PFAS 
den su kurpa. 
Den konsentrashonnan 
abou, ya PFAS ta dañino 
pa e sistema di imunidat. 
RIVM ya a yega di atvertí 
hopi biá pa kantidat grandi 
di PFAS den tera i awa na 
un fábrika. Pero segun e 
korant, RIVM a faya e se- 
ñalnan tokante e webunan 
di Sliedrecht. Ya na 2017 
a resultá ku habitantenan 
banda di Chemours tabata 
resultá ku balor haltu di 
PFAS den nan sanger dor di 
kome hopi webu for di pro- 
pio kurá. 
Den un reakshon RIVM 
ta bisa ku nunka nan a haña 
enkargo pa studia webu 
riba PFAS mas aleu. Na in- 
dikashon di e investigashon 
dor di NCR i VN, e insti- 
tuto ta konsehá awor pa un 
siguiente investigashon na 
e webunan. 


HULANDA – Den un 
aña i mei siruhanonan plás- 
tiko a registrá mas òf mé- 
nos 100 insidente di mordé 
di kachó serio, kaminda 
mester a operá e víktiman- 
an, EenVandaag ta informá. 


Siruhanonan plástiko ke medida 
Mucha hopi biá víktima mordé di kachó 


Mayoria di e víktimanan 
tabata mucha, 44 porshento 
tabata mas yòn ku 8 aña i 
11 porshento tabata beibi. 
Siruhanonan plástiko ke 
pa bini reglanan nashonal 
pa evitá insidente di mor- 


dé di kachó. Nederlandse 
Vereniging voor Plastische 
Chirurgie (NVPC) pa pro- 
mé biá a tene e kantidat di 
insidente di mordé di kachó 
na bista, di òktober 2021 te 
ku yüli 2023. Tipo di kachó 
ku mayoria biá ta okashoná 
herida serio tabata pitbull, 
rottweiler, staffordshire i 
herder. Ta yama e rasanan 
akí kachónan di rísiko hal- 
tu. 
“Kada 
kachó 
por 
morde,” siruhano plástiko 


Brinkman, a bisa EenVan- 
daag. “E rísiko di kachó 
haltu ta okashoná leshon 
serio. Esaki ta bini dor di e 
forsa di morde i e sakudi- 
mentu kaminda e kueru ta 
sker.” 
Nick Brinkman ta bisa 
hopi biá ta mira leshon se- 
rio. “Nos ta mira e hende- 
nan akí drumí riba kama 
di operashon ku tur e su- 
frimentu ku tin su tras.” 
E ta enfatisá ku e kantidat 
grandi di insidente registrá 


ku ta insidentenan serio di 
mordé di kachó, no ta duna 
e imágen kompleto. Sí tin 
solamente wesu kibrá, e no 
ta yega serka nos. 
Pa esaki un dòkter di kas 
òf promé yudansa por aten- 
dé e víktima. Tambe e vík- 
tima por muri promé ku e 
yega riba pa un operashon. 
Esaki a sosodé siman pasá, 
posiblemente un beibi, a 
keda mordé mata un kachó 
den un apartamentu na Em- 
meloord. 


DOORN 
– 
Djaweps 
mèrdia a evakuá e kas di 
munisipio na Doorn pa un 
ratu, pasobra un hende a 
kana drenta ku un granat 
ku el a haña. Despues ku a 
resultá ku e eksplosivo no 
tabata peligroso, a bolbe 


Despues ku un hende a drenta ku granat 
Kas di Munisipio temporalmente evakuá 


habri e edifisio. 
E persona a haña e 
granat riba Milieustraat den 
Doorn. Mesora tur alarma 
a aktivá den e kas di mu- 
nisipio, RTV Utrecht ta 
skirbi. A evakuá e edifisio 
i hendenan mester a war- 


da pafó. miéntras e tim di 
rekonosementu di eksplo- 
shon tabata investigando. 
Ya lihé a resultá ku e 
eksplosivo no ta peligroso. 
Un bosero di Polis ta so- 
spechá ku ta trata di un 
ehemplar hopi bieu. E ser- 


visio di eksplosivo di De- 
fensa, a bai ku e eksplosivo 
No ta konosí dikon e 
persona ku a haña e granat 
a bai ku esaki na e kas di 
munisipio. “Pero hopi biá 
nos ta mira sí momentu ku 
hendenan haña algu asina, 


nan no sa kiko nan mester 
hasi,” e bosero di Polis a 
bisa. 
Mihó ta pa laga e 
eksplosivo keda kaminda 
e ta i yama Polis mesora. 
Tambe sí tin duda ku e ta 
un eksplosivo. 

PHILIPSBURG – En 
konekshon ku e siman mun- 
dial di alimento di pechu, 
WBW, ku a tuma resiente- 
mente, e servisio kolektivo 
di prevenshon, CPS, ses- 
hon Kuido di Salú hubenil, 
YHC, komo parti di su ak- 
tividatnan a orga-nisá un se- 
shon ‘Di mama pa mama’. 
Un total di 10 mama a par- 
tisipá i e kombersashonnan 
ta deskribí komo eksitoso, 
kaminda e mamanan tabata 
por asistí otronan ku reto- 
nan di alimento di pechu ku 
nan a konfrontá durante nan 
trayekto pa duna yu lechi di 
pechu. YHC ta mira bèk pa 
ofresé e seshon akí atrobe 


Eksitoso seshon ‘Di mama pa mama’ 


durante e di ocho alimento 
di pechu anual na 2024, ka- 
minda ta bai kontinuá duna 
sosten i eduká mamanan 
den e komunidat. 
E seshon a duna ma- 
manan oportunidat pa papia 
kualke asuntu relatá na bei- 
bi, sabiendo ku e yu mester 
di sufisiente lechi di pechu. 
Alimento di pechu por 
eliminá mal nutrishon. Di 
akuerdo ku e organisashon 
mundial di salú, VWO i 
UNICEF, kuminsando ku 
duna e yu lechi di pechu 
dentro di e promé oranan 
di nasementu, siguí pa seis 
luna i kontinuá pa dos aña 
òf mas, ta ofresé un liña 


fuerte di defensa kontra tur 
tipo di forma di mal nutri- 
shon di e yu. Inkluso obesi- 
dat, protehando nan kontra 
hopi malesa di mucha ko- 
mun. 


PHILIPSBURG 
– 
Kuerpo 
Polisial 
Sint 
Maarten (KPSM), ta pro- 
fundamente preokupá pa 
e resien insidentenan di 
pelea di skol ku a tuma 
lugá na inisio di e aña es- 
kolar nobo akí. E kuerpo 


Pa peleanan di skol resien 
Kuerpo Polisial ta pidi mayornan pa karga responsabilidat 


su prioridat máksimo ta 
pa sigurá siguridat di e 
hubentut. 
Miéntras e kuerpo ta 
sigui dediká su esfuerso 
pa protehá i eduká e studi- 
antenan dentro di e komu- 
nidat, KPSM firmemente 


ta kere ku mayornan ta 
hunga un ròl indispensa- 
bel den e fenómeno akí. 
Durante añanan KPSM 
a bini ta ofresé diferente 
programa ku e meta pa 
pidi atenshon di tantu 
mayor komo studiante 
riba e perspektivanan pa 
kombatí e asuntu di eska- 
lashon di pelea di skol. 


Apesar di e esfuerso- 
nan, e kuerpo tabata tes- 
tigu di peleanan ku a tuma 
lugá 29 di ougùstùs ku ta 
sirkulá rònt riba media 
sosial. E aktonan di vio- 
lensia di parti sierto studi- 
antenan ta alarmante. 
Tantu 
skol 
komo 
KPSM ta institutonan 
designá pa proveé si-gur- 


idat i kondusí un ambi- 
ente di edukashon seif pa 
hubentut. No ta intenshon 
pa nan aktua komo sup- 
stituto di guia di mayor. 
No ta tolerá violen- 
sia den ningun forma. E 
kuerpo ta hasi yamada na 
mayornan pa djòin e kue- 
rpo i hiba e mensahe akí 
pa nan yunan. 


SIMPSON 
BAY 
– 
Princess Juliana Interna- 
tional Airport Operating 
Company N.V. (PJIAE), 
dia 27 di ougùstùs a sele- 
brá su dia di famia anual 
ku goso, kuminda i en- 
trenementu. 
Tené na Dingy Beach 
Bar ku a habri resien, na 
CocoVaa Boutique Beach 
Hotel, na Beacon Hill, 


Dia di famia Princess Juliana 
International Airport 


e evento a trese emplea- 
donan ku nan famia huntu 
pa un dia memorabel. 
Tabatin aktividat pa tur 
edat. 
PJIAE ta komprometé 
su konekshonnan fuerte 
huntu ku su forsa di trabou 
i nan sernan stimá, a base 
di e evento, lagando son- 
risa riba kara di tantu yòn 
komo adulto. 

ORANJESTAD -- Dia- 
mars atardi na The Venue 
den presencia di organisa- 
donan, sponsornan, medio- 
nan di comunicacion y mu- 
siconan, Stichting Musica a 
anuncia su actividadnan pa 


Carnaval 70 lo conoce 3 Monarca Musical 


e siguiente ACSM Music 
Fest 2024. Den preparacion 
pa Carnaval 70, Stichting 
Musica a trece un tremendo 
secuencia di evento cu e 
lema; “CAMINDA PA CA- 
LYPSO Y ROADMARCH 


2024”. 
For di aña 2013 Stich- 
ting Musica ta e organisado 
di e “Aruba Caiso & Soca 
Monarch” festival. Un bi- 
aha mas e fundacion ta den 
pleno preparacion pa Aruba 


su Carnaval 70 y lo organisa 
e festival den un forma in- 
novativo y mo-derno. 
E pre-finalnan di e Soca 
Roadmarch lo tuma luga 
riba dianan 7, 8 y 9 di no- 
vember 2023 na “The Ven- 
ue”. 
Tur anochi prefinal lo 
cuminsa pa 8’or di anochi. 
Riba dia 11 di november 
2023, e dia tradicional “11- 
11” cu ta e inicio di Car- 
nival Season, lo anuncia e 
finalistanan cu lo competi 
den e gran“Super Satur- 
day” finals. Tur prefinal lo 
wordo transmiti via di live 
streaming. 
Pa e competencia aki lo 
husga 2 categoria den gen- 
ero di Soca cu ta: 1. Groovy 
Roadmarch (125 pa 140 
bpm) y 2. Power Road- 


march (136+ bpm). 
Participantenan 
por 
scoge nan categoria of por 
participa den ambos. E 
competencia final lo tuma 
luga riba dia 27 di januari 
2024. 
Durante e “Super Satur- 
day” finals, Aruba lo con- 
oce 2 Monarca; e Power 
Roadmarch Monarch y e 
Groovy Roadmarch Mon- 
arch. 
E “Calypso Monarch 
Show”, cual ta e competen- 
cia den e genero di Calypso, 
lo tuma luga riba diabierna 
26 di januari 2024 y lo no 
tin prefinal. 
Asina dunando oportun- 
idad na cantantenan Aru- 
biano di Calypso cu ta biba 
den exterior pa tambe com- 
peti pa bira e Calypso King. 


ORANJESTAD 
-- 
Diahuebs 31 di augustus 
mainta, durante Conferen- 
cia di Prensa di Gobierno 
di Aruba, Prome Minister 
Evelyn Wever-Croes hun- 
to cu Directora di Coor- 
dinatie Centrum Mensen- 
handel 
Mensensmokkel 
Aruba (CMMA), señora 
Jeanette Baars, a elabora 
riba e topico di trafica- 
cion di hende. CMMA ta 
hopi activo den esaki y 
ya ta diferente biaha den 
conferencia di prensa a 
elabora riba e topico pa 
mustra e importancia di 
esaki den nos comunidad. 
“Aruba ta un pais vulner- 
able pa e tipo di abusonan 
aki y niun ciudadano di 
nos pais kier pa e tipo di 
cosnan aki pasa riba nos 
baranca”, Prome Minister 
a expresa. 
E enfasis di e conferen- 
cia di prensa di diahuebs 
mainta ta basa riba e as- 
pecto di enseñansan na nos 


Prome Minister a elabora riba: 
Campaña ‘no cay den trampa’ 


hobennan y e rol di ma- 
yornan den esaki. Siman 
pasa, CMMA a lansa un 
aspecto nobo den e pakete 
di enseñansa riba Mensen- 
handel Mensensmokkel. 
E campaña aki, ‘No Cay 
Den Trampa’, ta hopi im- 
portante pa enseñansa, pa 
nos hobennan y mayor- 
nan pasobra tin preocu- 
pacionnan pa e siguridad 
digital di nos hobennan cu 
ta hopi online. 
Nos hobennan ta un 
grupo hopi vulnerabel, 
no solamente na Aruba, 
sino mundial, pa loke ta e 
fenomeno di traficiacion 
online di hende. Uzo di 
medionan online ta creci- 
endo mas y mas den nos 
hobennan. Muchanan y 
hobennan, pa medio di 
internet ta wordo recruta 
asina via medionan social 
y plataformanan online di 
dating na unda mucha y 
hobennan ta duna mas in- 
formacion di nan mes, cu 


detayenan di nan ubica- 
cion y unda nan ta biba en- 
tre otro. Informacionnan 
aki hopi biaha ta cay den 
mannan di hendenan cu 
tin mal intencion. Tambe 
e tendencia di abusonan 
sexual y otro tiponan di 
abuso virtual ta creciendo. 
Hobennan ta post potret 
y videonan y esakinan ta 
wordo bendi y rebendi 
rond di mundo. Ta hopi 
importante pa na Aruba 
tambe nos pone hopi aten- 
cion na e problema aki, na 
e riesgonan y peligernan 
di internet. 
“Nos no kier haci un 
alerta solamente na nos 
hobennan, pero awe mi 
kier haci un apelacion es- 
pecial na tur mayor. Como 
mayor nos kier e miho 
pa nos yiunan. Nos kier 
proteha y defende nan di 
tur cos malo cu tin eyfo”, 
Prome Minister a enftisa. 
Prome Minister a en- 
fatisa cu e comunicacion 


entre mayor y yiunan, pa 
logra esaki, ta hopi im- 
portante. Y esaki mester 
ta asina tambe ora ta trata 
di cosnan online manera 
internet, Whatsapp y otro 
medionan social. 
Por ripara cu tin hopi 
mucha ta sinti nan mes 
hopi insigur y of tin hopi 
berguensa y no tin curashi 
pa papia di e cosnan aki. 
“Pa e motibo aki, ta im- 
portante pa abo, como 
mayor, keda monitorea y 
si nota cambio di compor- 
tacion den bo yiu, papia 


cu ne pa saca afo kico por 
ta pasando cu ne, speran- 
do cu nunca e lo bira vic- 
tima di algo asina. Mayor- 
nan tin e papel importante 
aki pa hunga den bida di 
nan yiunan. CMMA, ta 
percura tambe pa hunto 
cu docentenan y traha- 
donan social pa tin mas 
atencion riba esaki pa nos 
muchanan. Pero mi ta haci 
un apelacion na mayornan 
pa hunto nos cera cabes 
pa percura pa protehe nos 
muchanan”, Prome Mini- 
ster a remarca. 

W I L L E M S TA D - - 
Djadumingu 24 di ougùstùs 
pa di tres aña Universidat 
di Kòrsou a otorgá sertifi- 
kadonan na esnan ku a fi- 
nalisá e kurso di abogado 
legislativo. 
Na Kòrsou, Aruba i St. 
Maarten tin skarsedat di 
abogado legislativo. Esaki- 
nan ta abogado di servisio 
públiko ku ta redaktá lei- 
nan. Défisit ta nifiká ta tuma 
hopi tempu pa por apliká e 
lei. Ku e kurso UoC ta duna 
un impulso na e proseso 
legislativo den tur tres pais. 


Di kurso di abogado legislativo 
UoC a entregá sertifikado 


Un total di 16 abogado le- 
gislativo a risibi nan serti- 
fikado nobo. Mayoria ta di 
Kòrsou i sobra ta di Aruba 
i St.Maarten. E kurso ta un 
kolaborashon entre UoC i 
e departamentonan legisla- 
tivo di Kòrsou, Aruba i St. 
Maarten. Sosten finansiero 
ta di un supsidio di Mi- 
nisterio di salú i bienestar 
di Hulanda. Kontenido di 
e kurso ta den man di Prof. 
Sjoerd Zijlstra, profesor di 
derecho na UoC. Pronto ta 
bai kuminsá ku e di kuater 
edishon di e kurso. 


W I L L E M S TA D — 
Fundashon Pro Bista riba 
djabièrnè 1 di sèptèmber 
a bishita parlamento di 
Kòrsou. Esaki den kuadro 
di luna di buzon di e fun- 
dashon. Miembronan di 
parlamento i personal di 
grefi a duna nan kontri- 


Den kuadro di luna di kolekta 
Fundashon Pro Bista a bishita parlamento 


bushon na miembronan di 
e fundashon ku tabata di 
bishita. 
E nòmber 'Pro Bista 'ta 
bini di' Problema ku Bista', 
ku ta nifiká' problema ku 
bista'. Fundashon Pro Bista 
ta funshonando komo un 
instituto di salú profeshonal 


for di 1999. E fundashon ta 
para pa integrashon di per- 
sonanan ku deskapasidat 
visual na Kòrsou den tra- 
bou i bida diario. 
Pro Bista ta stimulá i 
sostené klientenan pa ta in- 
dependiente apesar di nan 
defisiensia 

K R A L E N D I J K - 
-Selekshon damas di FFB 
ta sigui ku treinen di pre- 
parashon, preparando pa 
e kompromiso, mihó bisá 
e debut históriko den e 
kampionato di Concacaf 
W Road to Cold Cup ku 
ta bai tuma lugá dia 21 


Selekshon dama preparando pa Turks & Caicos 


di sèptèmber 2023 aki na 
Boneiru. 
E partido aki bálido pa 
e kompromiso pa Kopa 
di Oro di Concacaf, ta 
tuma lugá pa 8'or anochi 
den nos stadion nasho- 
nal ku ta Stadion Anto- 
nio Trenidad na Rincon. 


Nos selekshon di Boneiru 
lo hunga kontra Turks & 
Caicos. 
Manera 
menshoná, 
nos selekshon femenino 
ta bezig ta preparando su 
mes seriamente pa e kom- 
promiso aki. 
Ta trata di un kompro- 


miso históriko pa nos isla 
den kategoria futbòl di 
damas. 
Nos a komprondé ku e 
selekshon ta bezig ta pre- 
parando su mes fuerte- 
mente pa e kompromiso 
aki kontra Turks & Cai- 
cos dia 21 di sèptèmber 
den stadion di Rincon. 
Nos invitashon ta bai 


na e fanatikada di futbòl 
pa presensiá e partido 
aki di nos selekshon di 
damas, un partido ku ta 
primintí di bira un tre- 
mendo partido. 
Nos ta deseá nos selek- 
shon di damas tur pero tur 
klase di éksito den e kom- 
promiso aki kontra Turks 
& Caicos. 


KRALLENDIJK 
-- 
Guillermo Montero a di- 
sidí ku e ta bandoná Uni- 
tas pa dirèkt i ta emigrá 
bèk pa Aruba ku su famia. 
Banda di su karera ko- 
munitario, e lo sigui su 


Guillermo Montero ta bandoná 
Unitas pa dirèkt 
karera di futbòl serka S.V. 
Dakota na Aruba. 
Unitas ke gradisí Mon- 
tero pa su esfuerso i ta 
dese’é i su famia un peri- 
odo hopi bunita na Aruba. 


KRALENDIJK/SPA- 
ÑA -- Ángeles Béjar, e 
mama di e presidente di e 
federashon di futbòl Spañó, 
Luis Rubiales, pa promé 
biá a papia ku prensa for 
di e misa Divina Pastora na 
Motril. 
“Mi no ta haña serio pa 
muri pa hustisia,” el a bisa 
El Programa de AR. Ánge- 
les Béjar su yerno entretan- 


Mama Rubiales ta haña kompaño den wèlga di hamber 


tu tambe a djòin e wèlga 
di hamber ku el a kuminsá 
komo protesta kontra su yu, 
di kua ta eksigí pa e baha 
despues ku el a sunchi un 
hungadó di e ekipo nasho- 
nal di futbòl. 
“Mi ke pa e mucha akí, 
Jennifer Hermoso, papia e 
bèrdat. Ta bai bon ku mi, 
danki i awor, por fabor mi 
ke resa,” Ángeles Béjar a 


bisa. 
E periodistanan presen- 
te a mira un dòkter drenta 
e misa, pero e mama di e 
presidente di e federashon 
ku ta den su 70, a keda 
mantené ku ta bai bon kuné. 


“Mi ta kere hopi den Dios i 
ta pidi pa e bèrdat.” 
Ángeles Béjar ta kon- 
tinuá ku su wèlga di ham- 
ber ainda pa tempu indefiní. 
Pa esaki awor e por konta 
tambe ku su yerno kende 


tambe a yega e misa. “Mi 
ta sigui tanten ku mi kurpa 
por karg’é. Mi no ta haña 
serio ku mi mester muri pa 
hustisia, pasobra mi yu ta 
un hende desente e loke nan 
ta hasi kuné no ta hustu.” 

BONEIRU - Ántes i awor 


Teater Oranje 
Promé bes ku a drai sine na Boneiru tabata na luna 
di sèptèmber 1915. E persona ku a hasi esaki ta- 
bata Pastor Petrus Ambrosius Euwens, kende den e 
periodo ei tabata pastor na parokia di Rincon. 
Pa a drai sine e tabata hasi uso di un aparato di 
oksígeno. Tin bia el a hasi uso tambe di un lampi 
di spíritùs. Gezaghebber Johan Perret Gentil Lz. 
(1923-1927), susesor di e hòmber ku a trese elek- 
trisidat Boneiru, Richard “Hensi” Beaujon, dia 9 di 
yanüari 1925 a pone kurá di su kas na disposishon 
pa drai sine. E inisiativa pa un sine komersial na Bo- 
neiru a bini di e komersiante Lodewijk D. Gerharts, 
ku a kuminsá promé ku Teater Alhambra den Playa, 
patras di e anterior kas di Julio Herrera. 
Miéntras ku Carib tabata haña pelíkulanan via e em- 
presario Moron, ku tabata operá diferente teater na 
Kòrsou, Teater Oranje tabata haña su pelíkulanan 
direktamente for di eksterior, entre otro for di Puerto 
Rico, atraves di un persona di kontakto na Kòrsou. 
Emiliano Crestian (†), yu di Nechi, a konta eksten- 
samente den e programa ‘Herensia’ kon nan tabata 
haña nan pelíkulanan, entre otro e serinan di pelíku- 
la western (koubòi) di Django i Sartana, ku Carib no 
tabata haña. (Kompilashon di foto Joël Kromstadt) 


